laion/Wikipedia-Exotic huggingface dataset:
ג'ייסון מנטזוקאס

ג'ייסון מנטזוקאס (באנגלית: Jason Mantzoukas; נולד ב-18 בדצמבר 1972) הוא שחקן קולנוע וטלוויזיה, קומיקאי, תסריטאי, ומנחה פודקאסט אמריקאי. מנטזוקאס ידוע בעיקר בזכות גילום הדמות אדריאן פימנטו בסדרה הקומית "ברוקלין תשע-תשע", הדמות רפי בסדרה הקומדיה "הליגה", והדמות נדאל בסרט הקומדיה הסאטירי "הדיקטטור". בנוסף, מנטזוקאס הוא גם אחד מהמנחים הקבועים של פודקאסט הסרטים הפופולרי "How Did This Get Made?". ג'ייסון מנטזוקאס נולד ב-1972 בעיירה נהנט אשר במדינת מסצ'וסטס והוא דור שלישי למהגרים מיוון. הוא תיאר את עצמו בעבר כ"מאה אחוז יווני". מנטזוקאס למד בתיכון סוומפסקוט. באותה התקופה הוא למד תיפוף ואף ניגן בלהקה מקומית. הוא סיים את לימודיו בתיכון ב-1991. מנטזוקאס החל לראשונה לכתוב מערכונים קומיים במהלך תקופת התיכון. בהמשך הוא למד דת מידלברי קולג' בורמונט. במהלך התקופה בה למד במידלברי קולג' הוא החל להופיע בתיאטרון אלתורים. הוא סיים את לימודיו ב-1995. לאחר שסיים את לימודיו במכללה מנטזוקאס למד מוזיקה במשך קרוב לשנתיים במצרים, ישראל, טורקיה, ירדן וסוריה. לאחר שעבר לניו יורק בשנת 1998 הוא החל להופיע באופן קבוע בהרכב תיאטרון האלתורים Upright Citizens Brigade כאשר באותה התקופה עבד יחד עם איימי פולר. מנטזוקאס נודע בהופעותיו במיוחד בשנינותו וביכולת ליצור דמויות אבסורדיות ואקסצנטריות. בזכות ההצלחה שלו בהרכב תיאטרון האלתורים מנטזוקאס החל לקבל תפקידי אורח בסדרות קומיות בטלוויזיה. בשנים הראשונות הוא קיבל תפקידים קטנים שונים בסדרות קומיות שונות. פריצת הדרך של מנטזוקאס הייתה ב-2009 כאשר נבחר לגלם את הדמות האקסצנטרית רפי בסדרה הקומית "הליגה" - דמות אשר הפכה לאחת מהדמויות הפופולריות ביותר בסדרה. בעקבות ההצלחה בסדרה "הליגה" מנטזוקאס הפך לשחקן קומי מבוקש והחל להופיע לעת רבות ככוכב אורח בסדרות טלוויזיה שונות. אחד מהדמויות הבולטות ביותר באותה התקופה אותה הוא גילם הייתה הדמות האקסצנטרית אדריאן פימנטו בסדרה "ברוקלין תשע-תשע". בנוסף לכך הוא הוא שיחק גם בתפקידי אורח באותה התקופה בסדרות "מחלקת גנים ונוף", "קומיוניטי", ו"משפחה מודרנית". לאורך השנים מנטזוקאס החל לעסוק גם בדיבוב. בין היתר הוא דיבב דמויות שונות עבור סדרות האנימציה סיפורים של ברווזים, ההמבורגרים של בוב, אבא אמריקאי, פה גדול, ומסע בין כוכבים: פרודיג'י. בנוסף, מנטזוקאס הופיע גם לאורך השנים במספר סרטי קולנוע כולל בסרט "הדיקטטור" משנת 2012, "לשכב עם אחרים" משנת 2015, ו"ג'ון וויק 3" משנת 2019. מדיה וקבצים בנושא ג'ייסון מנטזוקאס בוויקישיתוף "ג'ייסון מנטזוקאס", במסד הנתונים הקולנועיים IMDb (באנגלית) "ג'ייסון מנטזוקאס", באתר Rotten Tomatoes (באנגלית) Daigle, Beth (13 בדצמבר 2018). "Interview with Jason Mantzoukas". nshoremag.com. נבדק ב-24 באפריל 2020. {{cite news}}: (עזרה) "Jason Mantzoukas Biography". TV Guide. Rottenberg, Jason (18 במאי 2012). "The Dictator's Jason Mantzoukas". Entertainment Weekly. נבדק ב-2 באוגוסט 2016. {{cite journal}}: (עזרה) Jones, Patty (9 במאי 2012). "The Dictator wields a comic arsenal". The Georgia Straight. נבדק ב-12 באוקטובר 2013. {{cite news}}: (עזרה)
רבי

האם התכוונתם ל... רבי - תוארם של התנאים ושל ראשוני האמוראים בארץ ישראל, להבדיל מאמוראי בבל, שתוארם היה "רב". רבי יהודה הנשיא – תנא ועורך המשנה. הכינוי הסתמי רבי במשנה ובתלמודים מתייחס תמיד אליו. רב – מנהיג תורני יהודי. אדמו"ר – מנהיג חצר חסידית, נקרא גם "רבי". בקרב חסידי האדמו"ר, מכונה רבם בדרך כלל סתמית "הרבי". ראו גם: תארים רבניים. אישים ששמם רבי: איזידור אייזק רבי – פיזיקאי אמריקני-יהודי, מגלה תמ"ג וחתן פרס נובל לפיזיקה (1944). אלי רבי – מאמן כדורסל ישראלי יעקב רבי – עיתונאי ישראלי
אקיקו איוואסקי

אקיקו איוואסקי (ביפנית: 岩崎明子, נולדה ב-13 בספטמבר 1970) היא פרופסורית יפנית לאימונוביולוגיה ולביולוגיה מולקולרית, תאית והתפתחותית באוניברסיטת ייל. היא גם חוקרת ראשית במכון הרווארד יוז (אנ'). מחקריה עוסקים בתחומים מגוונים של מערכת החיסון, כולל חיסונים, תגובת המערכת החיסונית למחלות זיהומיות, ולונג-קוביד. איוואסקי נבחרה לאקדמיה הלאומית למדעים בארצות הברית בשנת 2018 והייתה נשיאת האיגוד האמריקאי לאימונולוגים בשנים 2023–2024. איוואסקי נולדה באיגה, יפן, וגדלה תחת השפעת אביה, שהיה פיזיקאי, ואמה, שנאבקה למען זכויות נשים במקום העבודה. היא עברה לטורונטו, קנדה, לאחר סיום התיכון, שם קיבלה תואר ראשון בביוכימיה ופיזיקה מאוניברסיטת טורונטו בשנת 1994. במהלך לימודיה, התעניינה תחילה במתמטיקה, אך בעקבות קורס אימונולוגיה ששינתה את מסלול חייה, החליטה להתמקד בתחום מדעי החיסון. איוואסקי קיבלה את תואר הדוקטור באימונולוגיה מאוניברסיטת טורונטו בשנת 1998. לאחר מכן, היא השלימה פוסט-דוקטורט במכונים הלאומיים לבריאות (NIH) בארצות הברית. בשנת 2000, איוואסקי הקימה את המעבדה שלה באוניברסיטת ייל. איוואסקי תרמה תרומות משמעותיות לחקר מערכת החיסון, תוך התמקדות בתגובה המולדת של הגוף וביכולתה להנחות את התגובה החיסונית המותאמת. בין מחקריה המרכזיים, היא חקרה את התגובות החיסוניות לווירוסים כמו נגיף השפעת ונגיף ההרפס. במהלך עבודת הדוקטורט שלה, היא הייתה בין החוקרים הראשונים שהראו כי תאים מציגי אנטיגן נמצאים בדם, ולא בשריר כפי שחשבו בעבר. ממצא זה סייע בהבנת האופן שבו חיסון DNA פועל. אחד מההישגים החשובים של איוואסקי הוא פיתוח אסטרטגיית חיסון דו-שלבית המכונה "Prime and Pull". השלב הראשון כולל חיסון קונבנציונלי, ואילו השלב השני כולל יישום כימוקינים לרקמה המיועדת על מנת למשוך תאי חיסון ולהגביר את ההגנה המקומית. טכנולוגיה זו משמשת כיום בטיפול קליני למניעת סרטן צוואר הרחם. במהלך מגפת הקורונה, איוואסקי הובילה מחקרים על התגובה החיסונית לנגיף ה-SARS-CoV-2, תוך התמקדות בהבדלים מגדריים בתגובות החיסוניות לנגיף וההשפעות ארוכות טווח של הקורונה. איוואסקי נשואה לחוקר האימונוביולוגיה רוסלאן מדז'יטוב, והשניים מתגוררים יחד עם שתי בנותיהם. איוואסקי ידועה כתומכת בולטת בנשים במדע, וקידמה זכויות כמו טיפול בילדים במחיר סביר והגברת המודעות למעמד הנשים במדע. איוואסקי זכתה למספר פרסים יוקרתיים על תרומתה לעולם המדע, בהם: פרס קרן בורוז וולקום בקריירה במדעי הרפואה (2000) פרס אט'ל דונהיו לחוקרת בתחום בריאות האישה (2003) פרס החוקרת הצעירה של חברת המחלות הזיהומיות של אמריקה (2003) פרס סמפור ויוויין מילשטיין למצוינות במחקר על ציטוקינים ואינטרפרונים (2019) פרס קרן קרונר-פרסניוס למחקר רפואי (2023) בנוסף, נכללה ברשימת טיים 100 לשנת 2024. מדיה וקבצים בנושא אקיקו איוואסקי בוויקישיתוף אקיקו איוואסקי, ברשת החברתית אקס (טוויטר) אקיקו איוואסקי, באתר ResearchGate Jennifer Viegas, Profile of Akiko Iwasaki, Proceedings of the National Academy of Sciences of the United States of America 115, 2018-12-11, עמ' 12544–12546 doi: 10.1073/pnas.1818903115 Iwasaki Is Named a Sterling Professor, medicine.yale.edu (באנגלית) Akiko Iwasaki, PhD, on the latest long COVID-19 research, American Medical Association, ‏2022-04-11 (באנגלית) Heeding the call of basic research, medicine.yale.edu (באנגלית) Matt Kristoffersen, Postdocs struggle with child care costs, Yale Daily News, ‏2020-02-26 (באנגלית) By Anthony Fauci, Akiko Iwasaki: The 100 Most Influential People of 2024, TIME, ‏2024-04-17 (באנגלית)
ג'ונתן אנדרסון

ג'ונתן אנדרסון (באנגלית: Jonathan Anderson; נולד ב-17 בספטמבר 1984) הוא מעצב אופנה אירי, מייסד מותג האופנה JW Anderson ומנהל הקריאטיב של בית האופנה הספרדי היוקרתי Loewe. אנדרסון ידוע בזכות עבודתו החדשנית והייחודית הן במותג האישי שלו והן ב-Loewe, ומוכר כאחת הדמויות המובילות בעולם האופנה העכשווית. אנדרסון נולד במאגרהפלד (אנ'), במחוז לונדונדרי שבצפון אירלנד. הוא בנו של וילי אנדרסון, שחקן רוגבי בינלאומי שייצג את נבחרת אירלנד בין השנים 1984–1990, ואמו, הת'ר באקלי, הייתה מורה בבית ספר תיכון. אנדרסון בילה את ילדותו בצפון אירלנד, אך חלק ניכר מזמנו הוקדש גם לבית משפחתו באי איביזה שבספרד. הניגוד בין שני העולמות האלו השפיע רבות על תפיסתו האמנותית כמעצב אופנה. כשהיה בבית הספר היסודי, אובחן אנדרסון עם דיסלקסיה חמורה, מה שהשפיע על דרך החשיבה והעבודה שלו בהמשך הקריירה. בגיל 18 עבר אנדרסון לארצות הברית כדי לנסות את מזלו כשחקן, ולמד בבית הספר ג'וליארד בניו יורק. למרות שאיפתו להיות שחקן, פיתח עניין בעיצוב תלבושות, ולאחר שחזר לדבלין החל לעבוד בתחום האופנה בחנות היוקרה "בראון תומאס". מאוחר יותר עבר ללונדון, שם סיים תואר בעיצוב אופנה בקולג' לאופנה של לונדון (אנ') בשנת 2005. תחילת הקריירה של אנדרסון הייתה בעבודה כמעצב חזותי עבור המותג האיטלקי פראדה, תחת מנואלה פאוואסי. בשנת 2008 השיק את קולקציית בגדי הגברים הראשונה שלו תחת המותג JW Anderson, שזכתה לשבחים רבים. בשנת 2010, לאחר קבלת תמיכה ממועצת האופנה הבריטית, הציג אנדרסון את הקולקציה הראשונה שלו בשבוע האופנה בלונדון. ההצלחה הגוברת של מותג JW Anderson הובילה לשיתוף פעולה עם רשת האופנה טופשופ בשנת 2012, במסגרת קולקציית JW Anderson x Topshop. הקולקציה כללה פריטים ייחודיים כמו חצאיות מיני, הדפסי פייזלי ומוטיבים של ליל כל הקדושים, ונמכרה תוך שעות ספורות. שיתוף פעולה נוסף בין אנדרסון לטופשופ יצא בשנת 2013. בשנת 2013, לאחר הצלחתו עם JW Anderson, מונה אנדרסון למנהל הקריאטיבי של Loewe, בית אופנה ספרדי יוקרתי בבעלות תאגיד LVMH. במסגרת תפקידו יצר אנדרסון עשרות קולקציות מדי שנה למותג JW Anderson, Loewe ושיתופי פעולה נוספים כמו עם חברת יוניקלו. בנוסף, אנדרסון הפך לחבר דירקטוריון במוזיאון ויקטוריה ואלברט בלונדון בשנת 2019. בפברואר 2023 עיצב אנדרסון את התלבושת האדומה שלבשה הזמרת ריהאנה במהלך הופעתה בסופרבול LVII, שם חשפה את הריונה השני. בנוסף, באותה שנה שימש כמעצב התלבושות לסרטו של הבמאי לוקה גואדנינו, "Queer". ג'ונתן אנדרסון הוא הומוסקסואל מוצהר. הוא מחלק את זמנו בין מגוריו בפריז ובלונדון, תוך ביקורים תכופים במטה Loewe במדריד. בנוסף, יש לו בית בנורפוק, אנגליה. ג'ונתן אנדרסון, ברשת החברתית אינסטגרם ג'ונתן אנדרסון, במסד הנתונים הקולנועיים IMDb (באנגלית) Van Meter, William (13 בפברואר 2016). "Jonathan Anderson Shares the Inspirations Behind His Brand and Loewe". Wall Street Journal. {{cite web}}: (עזרה) Nancy Hass (19 August 2019), The Man Turning European Fashion Into Something Raw and Real T: The New York Times Style Magazine. British Fashion Council, www.britishfashioncouncil.co.uk Four trustees appointed to the Victoria and Albert Museum Board Department for Culture, Media and Sport, press release of 2 April 2019. "Bulging crotches and erotic kink: Jonathan Anderson turns the Tom of Finland man into a RTW collection". Hero (באנגלית). נבדק ב-2022-10-23.
ג'ספר ברודין

ג'ספר ברודין (באנגלית: Jesper Brodin; נולד ב-9 בנובמבר 1968) הוא איש עסקים שוודי, המכהן כמנכ"ל קבוצת אינגקה, חברת האם של איקאה, מאז 2017. במהלך הקריירה שלו באיקאה, כיהן במספר תפקידים בכירים, כולל עוזרו האישי של מייסד איקאה, אינגוואר קמפראד, ומנהל אזור במגוון תחומי החברה. בשנת 2024, נכלל ברשימת טיים 100. ברודין נולד בשנת 1968 בגטבורג, שוודיה. בשנת 1994 סיים תואר שני בהנדסת תעשייה מאוניברסיטת צ'למרס לטכנולוגיה, אחד המוסדות המובילים בשוודיה בתחום ההנדסה והטכנולוגיה. ברודין הצטרף לאיקאה בשנת 1995, בתפקיד מנהל הרכש של החברה בפקיסטן. בהמשך הקריירה שלו, עבר לתפקידים שונים בתחום האספקה וניהול המגוון באיקאה בדרום-מזרח אסיה. בשנת 1999, מונה לעוזר אישי לאינגוואר קמפראד, מייסד איקאה, ולמנכ"ל הקבוצה, אנדרס דאלוויג. בשנת 2008 עבר ברודין לסין, שם כיהן כמנהל הרכש האזורי. לאחר מכן, בשנת 2011, חזר לשוודיה כדי לכהן כמנהל שרשרת האספקה של איקאה. בשנת 2013, קודם לתפקיד מנכ"ל איקאה במגוון ואספקה. בשנת 2017, מונה למנכ"ל קבוצת אינגקה, תפקיד שבו הוא ממשיך לכהן (2024). ברודין פועל רבות לקידום נושאים של קיימות ואחריות סביבתית בעסקים. בשנת 2019, הצטרף לארגון "The B Team", ארגון ללא מטרות רווח המעודד אחריות אקולוגית והומניטרית בעסקים גלובליים. בנוסף, הוא משמש כיו"ר הוועדה למנהיגי אקלים עולמיים במסגרת הפורום הכלכלי העולמי, המאגדת מנהלי חברות מובילים הפועלים לאמץ אסטרטגיות עסקיות ידידותיות לסביבה. ברודין מתגורר בעיר הלסינגבורג, שוודיה, עם אשתו ושלושת ילדיו. בזמנו הפנוי, הוא עוסק בשייט ובמוזיקה. ג'ספר ברודין, ברשת החברתית LinkedIn By Arianna Huffington, Jesper Brodin: The 100 Most Influential People of 2024, TIME, ‏2024-04-17 (באנגלית) Jesper Brodin, Ingka Group Jesper Brodin, World Resources Institute (באנגלית)
ולדימיר וינוקור

ולדימיר וינוקור (ברוסית: Владимир Натанович Винокур;‏ נולד ב-31 במרץ 1948) הוא שחקן, זמר והומוריסט סובייטי-רוסי ממוצא יהודי. בשנת 1989 הוענק לו תואר "אמן העם של רוסיה הסובייטית". הוענק לו עיטור ההצטיינות למען המולדת מכול ארבע דרגות. ולדימיר וינוקור נולד בשנת 1948 בקורסק למשפחה יהודית. אביו עבד בתחום הבינוי בעיר ואמו הייתה מורה. לווינוקור היה אח בכור. בשנת 1963 וינוקור עזב לימודי בית ספר ולמד בבית ספר לטכנאים. עוד לפני סיום הלימודים הוא נסע למוסקבה וניסה להתקבל ללימודים באקדמיה הרוסית לאמנויות התיאטרון. הוא עבר את הבחינות אך לא היה יכול להתקבל בהעדר תעודת בגרות. בשנת 1967 הוא גויס לשורות הצבא האדום ושירת בלהקה צבאית. בשנת 1969 עוד בזמן השירות הצבאי וינוקור התקבל ללימודי משחק. החל משנת 1973 הוא החל לעבוד בקרקס של מוסקבה ומשנת 1974 החל לשיר בתיאטרון של אופרטה במוסקבה. הוא עבד בתיאטרון זה גם לאחר סיום הלימודים. במזן הלימודים וינוקור הכיר את לב לשצ'נקו והם הפכו לחברים לכל החיים. במחצית שנות ה-70 של המאה ה-20 וינוקור החל להופיע עם קטעי פרודיה וסטנד אפ. בשנת 1977 הוא זכה בתחרות לשחקנים. וינוקור זכה להצלחה ונתן הופעות רבות לרבות השתתפות לתוכניות טלוויזיה. בשנת 1986 ביחד עם לב לשצ'נקו הם איחרו להפלגה של "אדמירל נחימוב" ובכך ניצלו. בשנת 1989 וינוקור יסד "תיאטרון פרודיה של ולדימיר וינוקור" שפועל גם כיום. התיאטרון מרבה להופיע ברחבי רוסיה ומחוץ לגבולות המדינה מפני קהל דוברי רוסיתץ הוא הופיע מספר פעמים בישראל. בשנת 1992 בהיותו בסבב הופעות בגרמניה וינוקור עבר תאונת דרכים קשה. הייתה סכנה לקעיטת רגל, אך בסופו של דבר הוא החלים. על פעילתו בתחום האמנות וינוקור קיבל פרסים ותארים שונים לרבות עיטור ההצטיינות למען המולדת מכול ארבע דרגות. אשתו של וינוקור בעבר הייתה רקדנית בלט. גם ביתם אנסטסיה הייתה רקדנית בתיאטרון בולשוי. וינוקור פרסם מספר ספרים על פעילותו באמנות. בשנת 2022 וינוקור תמך בפלישת רוסיה לאוקראינה ובעקבות כלך נכנס לרשימת עיצומים של אוקראינה. אתר האינטרנט הרשמי של ולדימיר וינוקור מדיה וקבצים בנושא ולדימיר וינוקור בוויקישיתוף ולדימיר וינוקור, ביישום טלגרם ולדימיר וינוקור, ברשת החברתית אינסטגרם ולדימיר וינוקור, ברשת החברתית טיקטוק ולדימיר וינוקור, סרטונים בערוץ היוטיוב ולדימיר וינוקור, במסד הנתונים הקולנועיים IMDb (באנגלית) ולדימיר וינוקור, באתר AllMovie (באנגלית) ולדימיר וינוקור, במסד הנתונים הקולנועיים KinoPoisk (ברוסית) ולדימיר וינוקור, באתר MusicBrainz (באנגלית) ולדימיר וינוקור, באתר Discogs (באנגלית) ביוגרפיה (ברוסית)
קסם של הורים - משאלה חדשה

קסם של הורים - משאלה חדשה (באנגלית: The Fairly OddParents: A New Wish) היא סדרת טלוויזיה אמריקאית מונפשת שהופקה בפועל על ידי בוץ' הארטמן ופרד סייברט. הסדרה משמשת כהמשכון לסדרה "קסם של הורים" שנוצרה על ידי בוץ', כאשר היא השלישית שהופקה אחריה לאחר סדרת הלייב אקשן "קסם של הורים - מוזר למדי". הסדרה קיבלה הצצה מיוחדת לפרק הראשון ב-17 במאי 2024, והיא החלה רשמית ב-20 במאי 2024. הסדרה גם זמינה בשירות הזרמת המדיה נטפליקס בארצות הברית. כמו הסדרה המקורית, "קסם של הורים", הסדרה מספרת את סיפורה של 'הייזל וולס', ילדה בת 10 שעברה לגור ב"דימדלפיה" בגלל שאבא שלה קיבל עבודה חדשה. בנוסף לכך שהיא בסביבה לא מוכרת, זו גם הפעם הראשונה שהיא לא נמצאת עם אחיה הגדול, אנטוני, שעזב כדי ללמוד בקולג', מה שגורם לה להרגיש בודדה וחסרת ביטחון. כל זה משתנה כשהשכנים שלה מתגלים כסנדקי-פיות, קוזמו וונדה, שחוזרים מהפנסיה שלהם כדי להפוך לסנקי הפיות של הייזל. ביוני 2023, trademark registrations התמזגה עם פרמאונט+ וניקלודיאון. ביולי 2023, המדבב של קוזמו, דרן נוריס, הודיע שהסדרה בעבודות. בינואר 2024, גרסה לא גמורה של הפרק הראשון "Fly" הודלפה. ב-23 בפברואר 2024, ניקלודיאון הודיעו רשמית על הסדרה והזמינו 20 פרקים לעונה הראשונה. ההפקה של הסדרה התחילה על ידי Nickelodeon Animation Studio. ב-4 ביוני 2024, לינדזי קאטאי אישרה שמספר הצופים בסדרה בנטפליקס יקבע אם ניקלודיאון תיתן אור ירוק לעונה השנייה. "קסם של הורים - משאלה חדשה", במסד הנתונים הקולנועיים IMDb (באנגלית)
תחנת הכוח הגרעינית קלינין

תחנת הכוח הגרעינית קלינין (רוסית: Калининская) הינה תחנת כוח גרעינית שנבנתה בשטח מחוז טבר, כ-115 ק"מ מטבר וכ-330 ק"מ ממוסקבה. תחנת הכוח מורכבת מ-4 כורים גרעיניים בהספק של 1000 מגוו"ט כ"א. בזמן בניית תחנת הכוח שמה של עיר טבר הייתה "קלינין" וזה מקור לשם התחנה. לאחר שלעיר טבר הוחזר השם ההיסטורי, שמה של תחנת הכוח לא שונה. החלטה עקרונית על הקמת התחנה התקבלה בשנת 1973 לאחר בדיקת מספר חלופות למיקומה. מנהלת הקמה הוקמה בשנת 1974. התחנה הייתה צריכה לכלול 2 יחידות 1,000 מגוו"ט כול אחת. התוכנית הייתה לסיים את השלב הראשון של הבנייה בשנת 1978. בגללל בעיות טכניות וארגוניות הפעלת היחידה הראשונה בוצע בשנת 1984. בשנת 1985 לאחר השלמת בניית קווי הולכה התחנת יכלה לעבוד בהספק המתוכנן. בניית היחידה השנייה החלה בשנת 1981 והסתיימה בשנת 1986. היא מתוכננת לצאת מניצול בשנת 2025. בשנת 1984 החלו עבודות בהקמת שני יחידות נוספות זהות ליחידות הראשונות. בעקבות אסון צ'רנוביל העבודות הופסקו. בשנת 1997 העבודות חודשו ובשנת 2005 הופעלה יחידה מס' 3. בשנת 2006 הוחלט על הקמת יחדה מס' 4. היא הופעלה בשנת 2012. בהתאם לנתוני ניטור פליטות חומרים מזהמים מתחנת הכוח נמצאים ברמה של כ-4% מהמותר. כיום תחנת כוח קלינין היא מקור ייצור חשמל העיקרי באזור. בשנת 2023 יחידותיה יצרו כ-23 מיליון מגווט"ש. מדיה וקבצים בנושא תחנת הכוח הגרעינית קורסק בוויקישיתוף נתוני תחנת הכוח
מוטואו קימורה

מוטואו קימורה (ביפנית: 木村 資生, באנגלית: Kimura Moto; 13 בנובמבר 1924 – 13 בנובמבר 1994) היה ביולוג יפני הידוע בעיקר בזכות פיתוח התיאוריה הנייטרלית של אבולוציה מולקולרית ב-1968, תאוריה זו נוגעת לשינויים נייטרלים ומקריים ב-DNA ומהווה בסיס לנושא של שעונים מולקולרים. קימורה הפך לאחד מגנטיקאי האוכלוסייה התאורטיים המשפיעים ביותר. הוא זכור בתחום הגנטיקה בזכות השימוש החדשני שלו במשוואות דיפוזיה כדי לחשב את ההסתברות לקיבוע של אללים מועילים, מזיקים או נייטרליים. בשילוב גנטיקה תאורטית של אוכלוסיות עם נתוני אבולוציה מולקולרית, הוא גם פיתח את התיאוריה הנייטרלית של אבולוציה מולקולרית שבה הסחף הגנטי הוא הכוח העיקרי המשנה את תדרי האללים. ג'יימס פ. קרואו, בעצמו גנטיקאי אוכלוסייה נודע, ראה בקימורה אחד משני הגנטיקאים האבולוציוניים הגדולים ביותר, יחד עם גוסטב מאלקו, אחרי השלישייה הגדולה של הסינתזה המודרנית: רונלד פישר, ג'יי ב.ס. הלדיין וסוול רייט. ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו. תרגום שמו של קימורה, עמנואל לוטם, בספרו של ריצ'רד דוקינס ההצגה הגדולה בתבל (ספר), כנרת, זמורה-ביתן, דביר, 2010, עמ' 320
קרב עייתא א-שעב (2024)

קרב עייתא א-שעב התחולל בכפר השיעי עייתא א-שעב ובמרחב נורית שנמצא בין הכפר לגבול ישראל–לבנון בין 1 ל-8 באוקטובר 2024, כאשר אוגדה 98 של צה"ל וחלק קטן מאוגדה 91 נלחמו בפלוגות של מרחב עייתא א-שעב ומרחב נורית, כחלק מהתמרון הקרקעי בלבנון במלחמת חרבות ברזל. ב-7 באוקטובר 2023 יצאו מספר ארגוני טרור מרצועת עזה, בהובלת גדודי עז א-דין אל-קסאם של חמאס, למתקפת פתע על ישראל שכללה מעשי טבח המוני ופשעים נגד האנושות, שבה נרצחו 1,145 ישראלים ואזרחים זרים. בתגובה פתחה ישראל במלחמת חרבות ברזל. כבר למחרת הצטרף ארגון הטרור חזבאללה למערכה והחל בירי תלול-מסלול על ישראל מלבנון, על מנת לרתק כוחות גדולים של צה"ל לצפון, ולהפעיל לחץ על ישראל לסיום המערכה על ידי עקירת עשרות אלפי תושבי קו העימות מבתיהם. במשך חודשים התרכזה ישראל בלחימה בעזה נגד חמאס, ובמהלך ספטמבר 2024 העבירה את עיקר המאמצים צפונה. בספטמבר 2024 פתח צה"ל במבצע חיצי הצפון שכלל שורת סיכולים ממוקדים שבהם נהרגו רוב בכירי חזבאללה – בהם ראש הארגון חסן נסראללה שחוסל במבצע סדר חדש, ומפקדי הזרוע הצבאית אבראהים עקיל ועלי כרכי. לצד הסיכולים הממוקדים תקף חיל האוויר הישראלי באופן עצים אלפי מטרות והשמיד תשתיות טרור רבות של חזבאללה בכל רחבי לבנון לרבות רובע הדאחייה בביירות. המטרות שהותקפו כוללות מאות משגרי רקטות עם אלפי קני שיגור, מחסני תחמושת, מפקדות תת-קרקעיות ונשק אסטרטגי שכלל טילים ארוכי-טווח, טילי שיוט, טילים נגד ספינות, טילי קרקע-אוויר ועוד. בתקיפות הושמדו אלפי רקטות ונהרגו מאות מחבלי חזבאללה, והארגון ספג מכה קשה. בנוסף, מתחילת המלחמה ביצע צה"ל עשרות פשיטות קומנדו חשאיות בכפרים שליד הגבול על מנת לאסוף מודיעין, לסכל תשתיות טרור ולהכין את הקרקע לתמרון צבאי. ב-30 בספטמבר 2024 פתח צה"ל בהובלת פיקוד הצפון בתמרון קרקעי בלבנון במטרה להחזיר את התושבים לצפון בבטחה. מרחב נורית הוא השטח שבין הכפר עייתא א-שעב ובין הגבול בין לבנון לישראל. ב-1 באוקטובר, תחת חיפוי אווירי כבד, אוגדה 98 חדרה אל תוך מרחב נורית. בעזרת אמצעים טכנולוגיים מסווגים, זוהו במרחב מערכות לחימה והיערכות תת-קרקעית של חזבאללה שנבנתה בסמוך לכפר. אוגדה 98 השמידה את התשתיות, ובקצה המרחב השמידה מנהרה תת-קרקעית הכוללת מחסן אמצעי לחימה, חדר פיקוד, וחדרי התארגנות ושהייה למחבלי חזבאללה. בסיום המבצע במרחב, כוחות האוגדה התחילו בפלישה אל תוך הכפר. [דרוש מקור][מפני ש...] כוחות אוגדה 98 השמידו בתוך הכפר את תשתיותיו, כגון מתחם היערכות ללחימה שמצאו מתחת לבית. רשמית הקרב הסתיים ב-8 באוקטובר, כאשר אוגדה 98 הודיעה על סיום השבוע הראשון בלבנון. לאחר הקרב, אוגדה 98 הודיעה שסיימה את השלב הראשון של פעילותה בדרום לבנון והתחילה את השלב השני. עוצבת 'הגליל' החלה בפעילות קרקעית ממוקדת בדרום לבנון, באתר צה"ל, 7 באוקטובר 2024. מלחמת "חרבות ברזל" (תמונת מצב נכון ל- 25 באוקטובר 2023, 13:00), באתר מרכז המידע למודיעין ולטרור על שם אלוף מאיר עמית, ‏25 באוקטובר 2023 דיווחים סותרים: כוחות צה"ל חודרים לשטח לבנון בחיפוי אווירי כבד. עדכונים מהשטח ממקורות ערביים בלבד, באתר נציב.נט, ‏30 בספטמבר 2024 כך נראית הפעילות בלבנון – ממצלמות הגוף של הלוחמים, באתר צה"ל, 1 באוקטובר 2024 מתחילת המלחמה יצא צה"ל לעשרות מבצעים קרקעיים – בתוך לבנון, באתר צה"ל, 1 באוקטובר 2024 אמיר בוחבוט‏, מחסלים מאות מחבלים, משמידים מנהרות: כך נלחמת אוגדה 98 בדרום לבנון, באתר וואלה, 8 באוקטובר 2024
קרב כפר חולא (2024)

קרב כפר חולא התחולל בכפר השיעי חולא בין 10 באוקטובר ל-13 באוקטובר, כאשר עוצבת הגליל נלחמה והשמידה את פלוגת הכפר, כחלק מהתמרון הקרקעי בדרום לבנון במלחמת חרבות ברזל. ב-7 באוקטובר 2023 יצאו מספר ארגוני טרור מרצועת עזה, בהובלת גדודי עז א-דין אל-קסאם של חמאס, למתקפת פתע על ישראל שכללה מעשי טבח המוני ופשעים נגד האנושות, שבה נרצחו 1,145 ישראלים ואזרחים זרים. בתגובה פתחה ישראל במלחמת חרבות ברזל. כבר למחרת הצטרף ארגון הטרור חזבאללה למערכה והחל בירי תלול-מסלול על ישראל מלבנון, על מנת לרתק כוחות גדולים של צה"ל לצפון, ולהפעיל לחץ על ישראל לסיום המערכה על ידי עקירת עשרות אלפי תושבי קו העימות מבתיהם. במשך חודשים התרכזה ישראל בלחימה בעזה נגד חמאס, ובמהלך ספטמבר 2024 העבירה את עיקר המאמצים צפונה. בספטמבר 2024 פתח צה"ל במבצע חיצי הצפון שכלל שורת סיכולים ממוקדים שבהם נהרגו רוב בכירי חזבאללה – בהם ראש הארגון חסן נסראללה שחוסל במבצע סדר חדש, ומפקדי הזרוע הצבאית אבראהים עקיל ועלי כרכי. לצד הסיכולים הממוקדים תקף חיל האוויר הישראלי באופן עצים אלפי מטרות והשמיד תשתיות טרור רבות של חזבאללה בכל רחבי לבנון לרבות רובע הדאחייה בביירות. המטרות שהותקפו כוללות מאות משגרי רקטות עם אלפי קני שיגור, מחסני תחמושת, מפקדות תת-קרקעיות ונשק אסטרטגי שכלל טילים ארוכי-טווח, טילי שיוט, טילים נגד ספינות, טילי קרקע-אוויר ועוד. בתקיפות הושמדו אלפי רקטות ונהרגו מאות מחבלי חזבאללה, והארגון ספג מכה קשה. בנוסף, מתחילת המלחמה ביצע צה"ל עשרות פשיטות קומנדו חשאיות בכפרים שליד הגבול על מנת לאסוף מודיעין, לסכל תשתיות טרור ולהכין את הקרקע לתמרון צבאי. ב-30 בספטמבר 2024 פתח צה"ל בהובלת פיקוד הצפון בתמרון קרקעי בלבנון במטרה להחזיר את התושבים לצפון בבטחה. ב-10 באוקטובר בתקיפה של חיל האוויר בתוך המרחב נהרג מפקד מרחב חולא, המחבל אחמד מוסטפא אל-חאג' עלי, אשר היה אחראי על מאות שיגורי תלול-מסלול ונ"ט לעבר מרחב קריית שמונה. בנוסף נהרג מפקד מערך הנ”ט במרחב מיס אל-ג'בל, המחבל מוחמד עלי חמאדן, שהיה אחראי על מתווי נ"ט רבים לעבר יישובי הצפון. ב-13 באוקטובר המחבל ודאח יונס, תושב הכפר וחלק מהפלוגה, נלקח בשבי לאחר שצה"ל מצא אותו במנהרה בעומק של 7 מטרים. לאחר הקרב בהערכת מצב מפקד פיקוד צפון, מפקד עוצבת הגליל וראש אגף המודיעין אישרו תוכניות ללחימה בכפרים נוספים לאחר סיום הטיהור של הכפר. עוצבת 'הגליל' החלה בפעילות קרקעית ממוקדת בדרום לבנון, באתר צה"ל, 7 באוקטובר 2024. שמעון הללי, חוסלו בלבנון מחבלים שהיו אחראים על מאות שיגורי רקטות וטילים, באתר עכשיו 14 יוסי יהושוע, תיעוד נדיר מלבנון: צה"ל שבה מחבל שעלה ממנהרה בעומק של כ-7 מטרים, באתר ynet, 13 באוקטובר 2024 ציוץ של מה חדש. What's new? ברשת החברתית אקס (טוויטר), 13 באוקטובר 2024 מפקד פיקוד צפון, מפקד עוצבת הגליל וראש אגף המודיעין אישרו תכניות ותדרכו הכוחות להמשך הלחימה, באתר מעריב אונליין, 13 באוקטובר 2024
דמי (פירושונים)

האם התכוונתם ל... דמי – זמרת יווניה אלכסה דמי – שחקנית אמריקאית ג'ונתן דמי – במאי קולנוע אמריקאי ז'אק דמי – במאי צרפתי דם (פירושונים) דמו
הגביע האלבני

הגביע האלבני (באלבנית: Kupa e Shqipërisë) הוא טורניר בשיטת "נוקאאוט" המתקיים מדי שנה, והוא נחשב לתחרות השנייה בחשיבותה בכדורגל האלבני, אחרי ליגת העל האלבנית. התחרות החלה בשנת 1939 כ"גביע המלך" (באלבנית: "Kupa e Mbretit"), לאחר מכן הושבת למשך 8 שנים מפאת מלחמת העולם השנייה. ב-1948 החלה התחרות שוב כ"גביע הרפובליקה" (באלבנית: "Kupa e Republikes"), והחל מ-1991 נקרא בשמו הנוכחי "גביע אלבניה". הקבוצה הזוכה בגביע זוכה אוטומטית בזכות להשתתף בסיבוב המוקדמות הראשון של הליגה האירופית. קבוצה המסומנת בכתב מודגש זכתה גם באליפות ליגת העל האלבנית באותה העונה והשלימה דאבל מקומי. אתר האינטרנט הרשמי של הגביע האלבני מחזיקות הגביע של אלבניה לאורך השנים, באתר RSSSF – Rec.Sport.Soccer Statistics Foundation